
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1333 

3 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καθ’ υπέρβαση εργασίας κατά τις Κυρια¬ 
κές και εξαιρέσιμες ημέρες, καθώς και κατά τις 
νυκτερινές ώρες για τους μήνες Μάιο και Ιούνιο 
του έτους 2013, για τους υπαλλήλους με σχέση 
εργασίας ιδιωτικού δικαίου αορίστου χρόνου ει¬ 
δικότητας δημοσιογράφων της Γενική Γραμμα¬ 
τείας Μέσων Ενημέρωσης-Γενικής Γραμματείας 


Ενημέρωσης και Επικοινωνίας. 1 

Μεταβίβαση αρμοδιοτήτων. 2 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) Δήμου Λαρισαίων. 3 


ΑΠΟΦΑΣΕΙ Σ 

Αριθμ. 10163/2013 (1) 


Έγκριση καθ’ υπέρβαση εργασίας κατά τις Κυριακές και 
εξαιρέσιμες ημέρες, καθώς και κατά τις νυκτερινές 
ώρες για τους μήνες Μάϊο και Ιούνιο του έτους 2013, 
για τους υπαλλήλους με σχέση εργασίας ιδιωτικού 
δικαίου αορίστου χρόνου ειδικότητας δημοσιογρά¬ 
φων της Γενική Γραμματείας Μέσων Ενημέρωσης- 
Γενικής Γραμματείας Ενημέρωσης και Επικοινωνίας. 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις του άρθρου 1 του Ν. 2469/1997 (Α' 38) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

2. Τις διατάξεις της παραγράφου 1 του άρθρου 38 
του Ν. 3986/2011 (Α' 152) «Επείγοντα Μέτρα Εφαρμογής 
Μεσοπρόθεσμου Πλαισίου Δημοσιονομικής Στρατηγικής 
2012-2015». 

3. Τις διατάξεις του άρθρου 20 του Ν. 4024/2011 (Α' 226) 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε και ισχύει. 

4. Τις διατάξεις του άρθρου 2 παρ. 1 περ. γ του 
Ν. 2531/1997 (Α' 219) «Κύρωση πράξης νομοθετικού πε¬ 
ριεχομένου». 


5. Το άρθρο 2 του Ν. 3242/2004 (Α' 102) «Ρυθμίσεις 
για την οργάνωση και λειτουργία της Κυβέρνησης, τη 
διοικητική διαδικασία και τους ΟΤΑ», όπως τροποποι¬ 
ήθηκε και ισχύει. 

6. Το άρθρο Έκτο, παρ. 4 του Ν. 3839/2010 (Α' 51) 
«Σύστημα επιλογής προϊσταμένων οργανικών μονάδων 
με αντικειμενικά και αξιοκρατικά κριτήρια - Σύσταση 
Ειδικού Συμβουλίου Επιλογής Προϊσταμένων (ΕΙ.Σ.Ε.Π) 
και λοιπές διατάξεις». 

7. Τις διατάξεις του Π.Δ. 258/1993 (Α' 112) «Περί Οργα¬ 
νισμού της Γ ενικής Γ ραμματείας Τ ύπου και Πληροφορι¬ 
ών του Υπουργείου Προεδρίας της Κυβέρνησης», όπως 
τροποποιήθηκε και ισχύει. 

8. Το Π.Δ. 73/2011 (Α' 178) «Μετονομασία της Γενικής 
Γ ραμματείας Επικοινωνίας και της Γ ενικής Γ ραμματείας 
Ενημέρωσης, ανακατανομή των υπαγομένων σε αυτές 
υπηρεσιών, μεταφορά υπηρεσιών και αρμοδιοτήτων από 
το Υπουργείο Πολιτισμού και Τουρισμού στον Πρωθυ¬ 
πουργό, σύσταση Γ ενικής Γ ραμματείας Ναυτιλίας στο 
Υπουργείο Ανάπτυξης, Ανταγωνιστικότητας και Ναυτι¬ 
λίας και ρύθμιση άλλων συναφών θεμάτων». 

9. Το Π.Δ. 65/2011 (Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία: α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

10. Το Π.Δ. 189/2009 (Α' 221) «Καθορισμός και ανακα¬ 
τανομή αρμοδιοτήτων των Υπουργείων», όπως τροπο¬ 
ποιήθηκε και ισχύει. 

11. Το Π.Δ. 85/2012 (Α' 141) «Ιδρυση και μετονομασία 
Υπουργείων, μεταφορά και κατάργηση υπηρεσιών». 

12. Το Π.Δ. 90/2012 (Α' 144) «Διορισμός Υπουργού και 
Υφυπουργών». 

13. Την υπ’ αριθμ. 2/17805/0022/13.3.2013 κοινής υπουρ¬ 
γικής απόφασης «Καθορισμός αποδοχών των δημοσι¬ 
ογράφων με σχέση εργασίας ιδιωτικού δικαίου στους 

φορείς που υπάγονται στο πεδίο εφαρμογής της παρ. 
1 του άρθρου 4 και της παρ. Ια του άρθρου 31 του 
Ν. 4024/2011 (ΦΕΚ Α 226), όπως ισχύει» και ιδίως του 
άρθρου 8 αυτής. 

14. Την υπ’ αριθμ. Υ70/11.7.2012 (Β' 2116) απόφαση του 
Πρωθυπουργού «Ανακαθορισμός αρμοδιοτήτων του 
Υπουργού Επικράτειας Δημητρίου Σταμάτη και καθο¬ 
ρισμός αρμοδιοτήτων του Υφυπουργού στον Πρωθυ¬ 
πουργό, Συμεών Κεδίκογλου». 

15. Την υπ’ αριθμ. Υ144/2.8.2013 (Β' 2255) απόφαση του 
Πρωθυπουργού «Καθορισμός σχέσεων και αναδιάρθρω¬ 
ση των αρμοδιοτήτων των υπαγόμενων στον Πρωθυ¬ 
πουργό υπηρεσιών της Γενικής Γραμματείας Μέσων 
Ενημέρωσης και της Γ ενικής Γ ραμματείας Ενημέρωσης 
και Επικοινωνίας». 

16. Το γεγονός ότι οι υπηρεσίες της Γενικής Γραμμα¬ 
τείας Μέσων Ενημέρωσης-Γ ενικής Γ ραμματείας Ενημέ¬ 
ρωσης και Επικοινωνίας λειτουργούν σε 24ωρη βάση για 
να αντιμετωπισθούν οι ανάγκες άμεσης ενημέρωσης της 
ελληνικής και διεθνούς κοινής γνώμης επί ζητημάτων 
κυβερνητικής πολιτικής, καθώς και οι έκτακτες υπη¬ 
ρεσιακές ανάγκες που θα προκύψουν για τους μήνες 
Μάιο και Ιούνιο του έτους 2013 από τη διοργάνωση δη¬ 
μοσιογραφικών συνεδρίων, κέντρων τύπου, την κάλυψη 
επισήμων επισκέψεων στη χώρα μας προσωπικοτήτων 
άλλων χωρών, που επιβάλλουν την καθ’ υπέρβαση ερ¬ 
γασία των υπαλλήλων με σχέση εργασίας ιδιωτικού 
δικαίου αορίστου χρόνου ειδικότητας δημοσιογράφων 
της Γενικής Γραμματείας Μέσων Ενημέρωσης-Γενικής 
Γραμματείας Ενημέρωσης και Επικοινωνίας κατά τις 
Κυριακές και εξαιρέσιμες ημέρες, καθώς και κατά τις 
νυκτερινές ώρες. 

17. Το γεγονός ότι για την αντιμετώπιση των παραπά¬ 
νω αναγκών επιβάλλεται να απασχολούνται έως εννέα 
(9) υπάλληλοι μέχρι τη συμπλήρωση εκατόν ογδόντα 
(180) ωρών συνολικά για τους μήνες Μάιο και Ιούνιο 
του έτους 2013. 

18. Το γεγονός ότι η δαπάνη που θα προκύψει από 
την ως άνω απασχόληση προβλέπεται να ανέλθει 
έως το ποσό των δύο χιλιάδων εκατόν πενήντα ευρώ 
(2.150,00 €). 

19. Το γεγονός ότι η ανωτέρω δαπάνη θα αντιμετωπι- 
σθεί από τις πιστώσεις του ΚΑΕ 0512 του ειδικού φορέα 
23/760 του προϋπολογισμού της Γ ενικής Γ ραμματείας 
Μέσων Ενημέρωσης-Γ ενικής Γ ραμματείας Ενημέρωσης 
και Επικοινωνίας, οικονομικού έτους 2013 (υπ’ αριθμ. 
6582/1.4.2013 απόφαση της Διεύθυνσης Οικονομικών 
Υπηρεσιών της Γενικής Γραμματείας Μέσων Ενημέρω- 
σης-Γ ενικής Γ ραμματείας Ενημέρωσης και Επικοινωνίας 
και υπ’ αριθμ. 33852 βεβαίωση ύπαρξης πίστωσης της 
Υ.Δ.Ε. του Υπουργείου Οικονομικών), αποφασίζουμε: 

1. Εγκρίνουμε, από τη δημοσίευση της παρούσας έως 
την 30.6.2013, οι υπάλληλοι με σχέση εργασίας ιδιωτικού 
δικαίου αορίστου χρόνου ειδικότητας δημοσιογράφων 
της Γενικής Γραμματείας Μέσων Ενημέρωσης-Γενικής 
Γ ραμματείας Ενημέρωσης και Επικοινωνίας να εργάζο¬ 
νται καθ’ υπέρβαση κατά τις Κυριακές και εξαιρέσιμες 
ημέρες, καθώς και κατά τις νυκτερινές ώρες, ως εξής: 

Έως εννέα (9) υπάλληλοι μέχρι τη συμπλήρωση του 
ανώτατου επιτρεπτού ορίου συνολικών ωρών κατά πε¬ 
ρίπτωση μηνιαίως, με την προβλεπόμενη από το νόμο 


αποζημίωση, για τους μνημονευόμενους στο σκεπτικό 
της απόφασης αυτής λόγους με τις παρακάτω διακρί¬ 
σεις: 

α) Η καθ’ υπέρβαση εργασία κατά τις Κυριακές και 
εξαιρέσιμες ημέρες, καθώς και κατά τις νυκτερινές ώρες 
των υπαλλήλων με σχέση εργασίας ιδιωτικού δικαίου 
αορίστου χρόνου ειδικότητας δημοσιογράφων της Γ ε¬ 
νικής Γ ραμματείας Μέσων Ενημέρωσης-Γ ενικής Γ ραμ¬ 
ματείας Ενημέρωσης και Επικοινωνίας εγκρίνεται έως 
τη συμπλήρωση εκατόν ογδόντα (180) ωρών για τους 
μήνες Μάιο και Ιούνιο του έτους 2013. 

β) Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας και όχι πλέον των τριάντα δύο 
(32) ωρών συνολικά (ήτοι για αριθμό 16 ωρών εξαιρέσι¬ 
μων και 16 ωρών νυκτερινών) ανά υπάλληλο μηνιαίως. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 22 Μαΐου 2013 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθμ. 69233/Α3 (2) 

Μεταβίβαση αρμοδιοτήτων. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις των άρθρων 36 και 37 του Ν. 3536/2007 
(φ.Ε.Κ. 42/Α'/2007) «Ειδικές ρυθμίσεις θεμάτων μετανα- 
στευτικής πολιτικής...» όπως αντικαταστάθηκαν με το 
άρθρο 53 του Ν. 4115/2013 (Φ.Ε.Κ. 24/Α'/2013) «Οργάνω¬ 
ση και λειτουργία Ιδρύματος Νεολαίας και Δια Βίου 
Μάθησης ... και άλλες διατάξεις», σε συνδυασμό με τις 
διατάξεις: 

α) των άρθρων 14 παρ. 29 του Ν. 2817/2000 (Φ.Ε.Κ. 78/ 
Α'/2000) «Εκπαίδευση των ατόμων με ειδικές εκπαιδευ¬ 
τικές ανάγκες και άλλες διατάξεις», 

β) των άρθρων 5 και 6 του Π.Δ. 147/1976 (Φ.Ε.Κ. 56/ 
Α'/1976) «Περί του Οργανισμού της Κεντρικής Υπηρεσίας 
του Υπουργείου Παιδείας...», και 

2. Τ ις διατάξεις των άρθρων 54 και 90 «Κώδικα Νο¬ 
μοθεσίας για την Κυβέρνηση και Κυβερνητικά Οργανα» 
που κυρώθηκε με το άρθρο πρώτο του Π.Δ. 63/2005 
(ΦΕΚ 98/Α72005). 

3. Το υπ’ αριθμ. 86/2012 Π.Δ. (Φ.Ε.Κ. 141/Α'/2012) «Διο¬ 
ρισμός Υπουργών, Αναπληρωτών Υπουργών, και Υφυ¬ 
πουργών». 

4. Τις διατάξεις της υπ’ αριθμ. Φ.353.1/324/105657/ 
Δ1/2002 Υ.Α. (ΦΕΚ 1340/Β'/2002), «Περί καθηκόντων και 
αρμοδιοτήτων Περιφερειακών Διευθυντών Εκπαίδευ¬ 
σης και των προϊσταμένων τμημάτων των Διευθύνσεων 
αυτών». 

5. Το γεγονός ότι δεν προκαλείται δαπάνη εις βάρος 
του δημοσίου, αποφασίζουμε: 

1. Στον Περιφερειακό Διευθυντή Πρωτοβάθμιας και 
Δευτεροβάθμιας Εκπαίδευσης Ανατολικής Μακεδονίας 
- Θράκης μεταβιβάζουμε το δικαίωμα να υπογράφει «Με 

εντολή Υπουργού» τις συμβάσεις εργασίας ορισμένου 
χρόνου των ιεροδιδασκάλων ισλαμικής θρησκείας στη 
Θράκη καθώς επίσης και αποφάσεις, πράξεις και έγγρα¬ 
φα σχετικά με τροποποιήσεις των αρχικών συμβάσεων 
εργασίας και με οποιοδήποτε θέμα αφορά την υπηρε¬ 
σιακή τους κατάσταση, σε εφαρμογή του άρθρου 37 
του Ν. 3536/2007, όπως αντικαταστάθηκε με το άρθρο 
53 του Ν. 4115/2013 (αρ. 37 παρ.1). 

2. Στους προϊσταμένους των Διευθύνσεων Δευτερο¬ 
βάθμιας Εκπαίδευσης Ξάνθης, Ροδόπης και Έβρου με¬ 
ταβιβάζουμε το δικαίωμα υπογραφής: 

α) ως εκκαθαριστών των αποδοχών των προσληφθέ- 
ντων ιεροδιδασκάλων, 

β) των μισθοδοτικών τους καταστάσεων, και 

γ) οποιονδήποτε σχετικών με το θέμα αυτό εγγράφων. 

3. Οι προϊστάμενοι των αναφερομένων στην προηγού¬ 
μενη παράγραφο Διευθύνσεων Δευτεροβάθμιας Εκπαί¬ 
δευσης έχουν, επίσης, την ευθύνη συγκέντρωσης και 
αποστολής των στοιχείων εκκαθάρισης των αποδοχών 
των προαναφερθέντων ιεροδιδασκάλων αρμοδίως. 

4. Η απόφαση αυτή εφαρμόζεται από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Μάίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 8894/89112 (3) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) Δήμου Λαρισαίων. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 1, 63, 94, 95, 97, 98, 201, 
214, 224, 254, 257, 258, 266, 280 και 283 του Ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87/Α77-6-2010). 

2. Τις διατάξεις των άρθρων 6 και 9 του Ν. 2503/97 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107/Α'/97). 

3. Τις διατάξεις του άρθρου 8 κεφ. Α παρ. 4ββ του 
Π.Δ. 138/2010 «Οργανισμός της Αποκεντρωμένης Διοί¬ 
κησης Θεσσαλίας - Στερεός Ελλάδας» (ΦΕΚ 231/τ.Α7 
27-12-2010). 

4. Τις διατάξεις των άρθρων 10, 87,161,162,163,165 του 
Ν. 3584/2007 (ΦΕΚ 143/τ.Α72007) «Κύρωση του Κώδικα 
κατάστασης Δημοτικών και Κοινοτικών Υπαλλήλων» 
όπως συμπληρώθηκε με τις διατάξεις της παρ. 1 του 
άρθρου 38 του Ν. 3801/2009 (ΦΕΚ 163/04-09-2009 τ.Β'). 

5. Τις διατάξεις των Π.Δ. 37.α/1987, 22/90, 50/2001, 
347/2003, 44/2005,116/2006 και 146/2007 και Π.Δ. 19/2011. 

6. Τις διατάξεις του άρθρου 34 του Ν. 2190/94 (ΦΕΚ 
28/Α703-03-1994) «Σύσταση ανεξάρτητης αρχής για την 
επιλογή προσωπικού και ρύθμιση θεμάτων Δ/σης». 

7. Τις διατάξεις του Ν. 3839/2010 (ΦΕΚ 51 Α729-03-2010) 
και οι διατάξεις του άρθρου 51 του Ν. 3905/2010 (ΦΕΚ 
219 Α'). 


8. Τις διατάξεις των άρθρων 11 και 18 παρ. 2 του 
Ν. 2539/1997 (ΦΕΚ 24/Α704-12-1997) «Συγκρότηση της 
Πρωτοβάθμιας Τοπικής Αυτοδιοίκησης» όπως αντικατα- 
στάθηκαν με τις όμοιες του άρθρου 13 του Ν. 2672/1998 
(ΦΕΚ 290/Α728-12-1998) «Οικονομικοί Πόροι της Νομαρ¬ 
χιακής Αυτοδιοίκησης και άλλες διατάξεις όπως τρο¬ 
ποποιήθηκε και ισχύει. 

9. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π.Δ/τος 63/2005 
(ΦΕΚ 98Α'). 

10. Τις διατάξεις του Ν. 3274/2004 (ΦΕΚ 195/Α719-10-2004) 
«Οργάνωση και Λειτουργία των Οργανισμών Τοπικής Αυ¬ 
τοδιοίκησης Πρώτου και Δευτέρου Βαθμού». 

11. Τον Οδηγό Προσαρμογής των προτύπων σχεδίων 
Οργανισμών Εσωτερικής Υπηρεσίας των Νέων Δήμων 
της Ελληνικής Εταιρίας Τοπικής Ανάπτυξης και Αυτο¬ 
διοίκησης (Ε.Ε.Τ.Α.Α. - Α.Ε.). 

12. Την υπ’ αριθμ. οικ. 2990/18604/25-2-2011 απόφαση 
της Γ ενικής Γ ραμματέως της Αποκεντρωμένης Διοίκη¬ 
σης Θεσσαλίας - Στερεός Ελλάδας περί «Μεταβίβα¬ 
σης δικαιώματος υπογραφής της Γ ενικής Γ ραμματέως 
της Αποκεντρωμένης Διοίκησης Θεσσαλίας - Στερεός 
Ελλάδας στον Προϊστάμενο της Γενικής Διεύθυνσης 
Εσωτερικής Λειτουργίας και στους Προϊσταμένους Δι¬ 
ευθύνσεων και Τμημάτων της ανωτέρω Γενικής Διεύ¬ 
θυνσης» (ΦΕΚ 385/Β711-3-2011). 

13. Την υπ’ αριθμ. 226/2011 απόφαση του Δημοτικού 
Συμβουλίου του Δήμου Λαρισαίων, που εγκρίθηκε με 
την υπ’ αριθμ. 14450/86553/16-08-2011 απόφασή μας και 
δημοσιεύθηκε στο 1927/31-08-2011 ΦΕΚ (τ.Β'). 

14. Την υπ’ αριθμ. 599/2011 απόφαση του Δημοτικού 
Συμβουλίου του Δήμου Λαρισαίων περί «Τροποποίη¬ 
σης του Οργανισμού Εσωτερικής Υπηρεσίας (Ο.Ε.Υ.) 
του Δήμου Λαρισαίων» που εγκρίθηκε με την υπ’ αριθμ. 
34/626/25-01-2012 απόφαση μας και δημοσιεύθηκε στο 
903/23-03-2012 ΦΕΚ (τ.Β'). 

15. Την υπ’ αριθμ. 71/2013 απόφαση του Δημοτικού Συμ¬ 
βουλίου του Δήμου Λαρισαίων περί «Τροποποίησης του 
Οργανισμού Εσωτερικής Υπηρεσίας (Ο.Ε.Υ.) του Δήμου 
Λαρισαίων». 

16. Το υπ’ αριθμ. 05/2013 πρακτικό του Υπηρεσιακού 
Συμβουλίου Υπαλλήλων Ο.Τ.Α. Ν. Λάρισας, με το οποίο 
γνωμοδότησε υπέρ της τροποποίησης του Οργανισμού 
Εσωτερικής Υπηρεσίας (Ο.Ε.Υ.) του Δήμου Λαρισαίων, 
αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δήμου Λαρισαίων ως προς τα παρακάτω: 

1. Οι αρμοδιότητες της Υποστήριξης του Δημοτικού 
Ραδιοφώνου του τμήματος Σχεδιασμού της Διεύθυνσης 
Επιχειρησιακού Σχεδιασμού μεταφέρονται στο Γ ραφείο 
Τύπου -Επικοινωνίας που ανήκει στο Δήμαρχο. 

2. Η αρμοδιότητα καταλληλότητας των εκθεσιακών 
Χώρων στεγασμένων μόνιμα ή προσωρινά ή υπαίθριων ή 
μικτών μεταφέρονται από το τμήμα Ρύθμισης Εμπορικών 
Δραστηριοτήτων της Διεύθυνσης Τοπικής Αγροτικής 
Οικονομίας στο τμήμα Έκδοσης Οικοδομικών Αδειών 
της Διεύθυνσης Πολεοδομίας. 

3. Η αρμοδιότητα χειρισμού κάθε θέματος, το οποίο 
αφορά στην εγκατάσταση λειτουργία και στη συντή¬ 
ρηση ανελκυστήρων, καθώς και τη χορήγηση των σχε- 

τικών τεχνικών επαγγελματικών αδειών, σύμφωνα με 
τις ρυθμίσεις του άρθρου 4 του Π.Δ. 78/2006 (ΦΕΚ 80 
Α') και των σχετικών κοινών υπουργικών αποφάσεων 
του τμήματος Αδειοδοτήσεων και Διαφημίσεων. Ειδι¬ 
κά για ζητήματα εκ των ανωτέρω που προϋποθέτουν 
τεχνικές γνώσεις θα παρέχεται σχετική συνδρομή 
από την Διεύθυνση ΤεχνικώνΈργων μεταφέρεται στο 
τμήμα Έκδοσης Οικοδομικών Αδειών της Διεύθυνσης 
Πολεοδομίας. 

4. ΚΕΦΑΛΑΙΟ III: Καθήκοντα και αρμοδιότητες στη 
Διεύθυνση ΠΟΛΕΟΔΟΜΙΑΣ, μέρος 2, στο τμήμα Πολεο- 
δομικού Σχεδιασμού, σελίδες 26412 και 26413 του ΦΕΚ 
1927/31-08-2011 τ.Β', προστίθενται στο τέλος οι αρμο¬ 
διότητες: 

Α) 

1. Η σύνταξη των πράξεων εφαρμογής του άρθρου 
12 του Ν. 1337/1983 (Συνολική Π.Ε., Μεμονωμένη Π.Ε., Δι¬ 
ορθωτική Π.Ε.), συμπεριλαμβανομένων και όλων των 
προβλεπόμενων διαδικασιών. 

2. Η προκαταρκτική πρόταση ανάπλασης ορισμένης 
περιοχής, σύμφωνα με τις ρυθμίσεις των άρθρων 9 και 
10 του Ν. 2508/1997 (ΦΕΚ 124 Α'). 

3. Η επιμέλεια μεταγραφής ή καταχώρησης των Πρά¬ 
ξεων Εφαρμογής του άρθρου 12 του Ν. 1337/1983 σε 
Υποθηκοφυλακείο ή Κτηματολόγιο. 

4. Η σύσταση επιτροπής του άρθρου 1 του Π.Δ. 5/1986 
(Α1) για τον προσδιορισμό της αζ\ας ακινήτων για την 
εισφορά σε χρήμα. 

Β) 

Η αρμοδιότητα: «Τήρηση των σχετικών διαδικασιών, 
κατάρτιση και έκδοση πράξεων αναλογισμού, προσκυ¬ 
ρώσεις και τακτοποιήσεις οικοπέδων» διαμορφώνεται 
ως εξής: «Η σύνταξη των πράξεων αναλογισμού αποζη¬ 
μίωσης, τακτοποίησης, προσκύρωσης κατά τις διατάξεις 
του Ν.Δ. 17.7.1923 συμπεριλαμβανομένων και όλων των 
προβλεπόμενων διαδικασιών». 

5. Από το τμήμα Διοικητικής Υποστήριξης Λοιπών Δή¬ 
μων της Διεύθυνσης Πολεοδομίας η αρμοδιότητα «η 
διαχείριση στερεών αποβλήτων, σε επίπεδο προσωρινής 
αποθήκευσης, μεταφόρτωσης, επεξεργασίας, ανακύκλω¬ 
σης και εν γένει αξιοποίησης, διάθεσης, λειτουργίας 
σχετικών εγκαταστάσεων, κατασκευής μονάδων επε¬ 
ξεργασίας και αξιοποίησης, καθώς και αποκατάστασης 
υφιστάμενων χώρων εναπόθεσης (Χ.Α.Δ.Α.). Η διαχεί¬ 
ριση πραγματοποιείται, σύμφωνα με τον αντίστοιχο 
σχεδίασμά, που καταρτίζεται απάτην Περιφέρεια κατά 
την ειδικότερη ρύθμιση του άρθρου 186 παρ. ΣΤ' αριθμ. 
29 του Ν. 3852/2010» μεταφέρεται στο τμήμα Καθαρι¬ 
ότητας Ανακύκλωσης της Διεύθυνσης Καθαριότητας 
Περιβάλλοντος. 

6. Από το τμήμα Διοικητικής Υποστήριξης Λοιπών 
Δήμων της Διεύθυνσης Πολεοδομίας «η μέριμνα, σύμ¬ 
φωνα με τις ισχύουσες Πυροσβεστικές Διατάξεις, για 
τη τήρηση των υποχρεώσεων καθαρισμού, από τους 
ιδιοκτήτες, νομείς, και επικαρπωτές, των οικοπεδι- 
κών και λοιπών ακάλυπτων χώρων, που βρίσκονται 
εντός πόλεων, κωμοπόλεων και οικισμών και σε από¬ 
σταση μέχρι 100 μέτρων από τα όρια τους, καθώς 
και η υποχρέωση αυτεπάγγελτου καθαρισμού από 
τους δήμους, σε περίπτωση μη συμμόρφωσης των 
υπόχρεων. Σε βάρος εκείνων που δεν συμμορφώνο¬ 
νται επιβάλλεται πρόστιμο πενήντα (50) λεπτών, ανά 


τετραγωνικό μέτρο του οικείου χώρου, το οποίο και 
αποτελεί έσοδο του οικείου δήμου προς καθαρισμό 
και υποβάλλεται μήνυση για το αδίκημα του άρθρου 
433 του Ποινικού Κώδικα» μεταφέρεται στο τμήμα 
Καθαριότητας Ανακύκλωσης της Διεύθυνσης Καθα¬ 
ριότητας Περιβάλλοντος. 

7. Ο καθορισμός κομίστρων αστικών φορέων παρο¬ 
χής συγκοινωνιακού έργου από το τμήμα Ρύθμισης 
Εμπορικών Δραστηριοτήτων της Διεύθυνσης Τοπικής 
-Αγροτικής Οικονομίας μεταφέρεται στο τμήμα Κυ- 
κλοφοριακών Ρυθμίσεων της Διεύθυνσης Τεχνικών 
Υπηρεσιών. 

8. Η χορήγηση άδειας εγκατάστασης και άδειας 
λειτουργίας φωτοβόλων σωλήνων, φωτεινών επι¬ 
γραφών και ηλεκτροκίνητων ανυψωτικών μηχανημά¬ 
των καθώς και ο έλεγχος της λειτουργίας αυτών η 
οποία δεν υπάρχει στον ΟΕΥ ανατίθεται στο τμήμα 
Έκδοσης Οικοδομικών Αδειών της Διεύθυνσης Πο¬ 
λεοδομίας. 

9. Η περισυλλογή αδέσποτων σκύλων, καθώς και η 
ίδρυση ή βελτίωση εγκαταστάσεων καταφυγίων αδέ¬ 
σποτων σκύλων από το τμήμα Ζώων Αστικού Πρασίνου 
στο τμήμα Αγροτικής Ανάπτυξης της Διεύθυνσης Τοπι¬ 
κής - Αγροτικής Οικονομίας. 

10. Η συμμετοχή εκπροσώπου του οικείου δήμου 
στην οργανωτική επιτροπή φεστιβάλ, τοπικής εμ¬ 
βέλειας η οποία δεν υπάρχει στον ΟΕΥ ανατίθεται 
στο Γραφείο Τύπου και Επικοινωνίας που ανήκει στο 
Δήμαρχο. 

11. Η δημιουργία χώρων στάθμευσης τροχοφόρων 
και με δυνατότητα μίσθωσης ακινήτων, σύμφωνα με 
την κείμενη νομοθεσία η οποία δεν υπάρχει στον ΟΕΥ 
ανατίθεται στο τμήμα Κυκλοφοριακών Ρυθμίσεων της 
Διεύθυνσης Τεχνικών Υπηρεσιών. 

12. ΚΕΦΑΛΑΙΟ V: Κλάδοι επιλογής όλων των οργανικών 
μονάδων. 

Γ. Ως Προϊστάμενος της Οργανικής Μονάδας επιπέ¬ 
δου Αυτοτελούς Γραφείου Διοικητικής Βοήθειας και 
Διαφάνειας προτείνεται να ορίζονται υπάλληλοι των 
εξής κλάδων: ΠΕ Διοικητικού-Οικονομικού ΤΕ Διοικητι- 
κού-Λογιοτικού. 

13. ΔΙΕΥΘΥΝΣΗ ΚΟΙΝΩΝΙΚΩΝ ΔΡΑΣΕΩΝ 

Στο Τμήμα Υποστήριξης προστίθεται: 

• η άσκηση ελέγχου και εποπτείας στα ιδρύματα παι¬ 
δικής προστασίας ιδιωτικού δικαίου (ιδιωτικοί παιδικοί 
σταθμοί) και η ευθύνη λειτουργίας των παιδικών εξοχών. 

Το Τμήμα Παιδικών Σταθμών διαμορφώνεται ως εξής 
(Ισάριθμα τμήματα με τους εκάστοτε λειτουργούντες 
Παιδικούς Σταθμούς αντί (1ος έως 24ος) λόγω λειτουρ¬ 
γίας νέου παιδικού σταθμού (1ος έως 25ος). 

Κάθε τμήμα Παιδικού Σταθμού παρέχει: 

• προσχολική αγωγή που ακολουθεί τις πιο σύγχρονες 
παιδαγωγικές μεθόδους και ανταποκρίνεται στις ανά¬ 
γκες της κάθε ηλικίας για την ολόπλευρη και σφαιρική 
νοητική, συναισθηματική, κοινωνική και σωματική ανά¬ 
πτυξη των παιδιών. 

• Καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία των βρεφών και των 
νηπίων, που εξαιτίας της εργασίας και των δύο γονέων 
ή άλλης κοινωνικής αιτίας δεν την έχουν. 

• Ειδικά παιδαγωγικά προγράμματα περιβαλλοντικής, 
κυκλοφοριακής, μουσειακής αγωγής κ.λπ., καθώς επίσης 

και επαφή με την κοινότητα που προσφέρουν στο παιδί 
ευκαιρίες για απόκτηση ειδικών γνώσεων, ανάπτυξης 
της προσωπικότητάς του και κοινωνικοποίηση. 

• Ευαισθητοποίηση, ενημέρωση και προβληματισμό 
των γονέων σε θέματα αγωγής, ψυχολογίας και σχέ¬ 
σεων με τα παιδιά τους. 

• Οργανώνει παιδαγωγικά, πολιτιστικά και ψυχαγω¬ 
γικά εκδηλώσεις προς όφελος των παιδιών, των οικο¬ 
γενειών τους και του προσωπικού. 

• Οργανώνει παιδαγωγικές, πολιτιστικές και ψυχα¬ 
γωγικές εξόδους των παιδιών, εφόσον είναι δυνατόν. 

• Προτείνει στην Κοινωνική Υπηρεσία της Διεύθυνσης, 
για κοινωνική έρευνα, τις ειδικές περιπτώσεις παιδιών 
του παιδικού σταθμού. 

• Βοηθά την οικογένεια για την αντιμετώπιση τυχόν 
κοινωνικών προβλημάτων, παρέχοντας τους συμβου¬ 
λές. 

• Εφαρμόζει προγράμματα προληπτικής ιατρικής. 

• Τηρεί όλα τα απαραίτητα και προβλεπόμενα βιβλία 
για τη λειτουργία του παιδικού σταθμού, όπως αναφέρο- 
νται στο υπ’ αριθμ. ΠΙβ/Γ.Π.οικ. 116847 (ΦΕΚ1519/4-12-2002). 

• Φιλοξενεί παιδιά ηλικίας 8 μηνών μέχρι την εγγραφή 
τους στο νηπιαγωγείο. 

• Συγκεντρώνει και μελετά τις αιτήσεις εγγραφής των 
παιδιών στην καθορισμένη ημερομηνία και τις εισηγείται 
αιτιολογημένα στην αρμόδια επιτροπή. 

• Για την σωστή και εύρυθμη λειτουργία των Παι¬ 
δικών Σταθμών ισχύει ότι αναφέρεται στις υπ’ αριθμ. 
66/2002, 46/2003 και 199/2004 Αποφάσεις έγκρισης 
του Κανονισμού Λειτουργίας του πρώην Δημοτικού 
Οργανισμού Βρεφονηπιακών-Παιδικών Σταθμών Δήμου 
Λαρισαίων. 

Από το Τμήμα Δια Βίου Μάθησης αφαιρούνται τα εξής: 

• Μεριμνά για τη μίσθωση ακινήτων για τη στέγα¬ 
ση δημόσιων μονάδων, τη στέγαση και συστέγαση 
αυτών και σε περίπτωση συστέγασης καθορίζει την 
αποκλειστική χρήση ορισμένων χώρων του διδακτη¬ 
ρίου, από κάθε σχολική μονάδα, καθώς και την κοινή 
χρήση των υπολοίπων χώρων και τι ώρες λειτουρ¬ 
γίας της κάθε συστεγαζόμενης σχολικής μονάδας 
(συνεργασία με τις Οικονομικές Υπηρεσίες για τη 
μίσθωση ακινήτων). 

• Εισηγείται τη διάθεση διδακτηρίου για άλλες χρή¬ 
σεις κοινής ωφέλειας ή για την πραγματοποίηση εκ¬ 
δηλώσεων κοινού ενδιαφέροντος, σε συνεργασία με τη 
Σχολική Επιτροπή. 

• Εποπτεύει και ελέγχει τους συλλόγους γονέων και 
κηδεμόνων. 

• Εγκρίνει την εγκατάσταση, μεταφορά ή επισκευή 
τηλεφωνικών συνδέσεων (κυρίων, δευτερευουσών, πρό¬ 
σθετων και παράλληλων) στα σχολεία. 

• Οργανώνει συναυλίες ή άλλες πολιτιστικές εκδηλώ¬ 
σεις για τους μαθητές, κατόπιν έγκρισης της Σχολικής 
Επιτροπής. 

• Εισηγείται τον καθορισμό κοινωφελούς χρήσης των 
σχολείων σε περίπτωση παύσης της λειτουργίας τους. 

• Εισηγείται την κατανομή πιστώσεων στις Σχολικές 
Επιτροπές για την επισκευή και συντήρηση σχολικών 
κτιρίων. 

• Εισηγείται την επιβολή κυρώσεων, κατά τις ισχύ- 
ουσες διατάξεις, στους γονείς και κηδεμόνες που δεν 
εγγράφουν τα παιδιά τους στο σχολείο και αμελούν 
για την τακτική φοίτησή τους. 


• Μεριμνά για τη μεταφορά μαθητών από τον τόπο 
διαμονής στο σχολείο φοίτησης, περιλαμβανομένης της 
μεταφοράς των μαθητών σχολείων ειδικής αγωγής. 

• Εγκρίνει οποιαδήποτε μίσθωση ιδιωτικού αυτοκι¬ 
νήτου δημόσιας χρήσης για μεταφορά προσώπων και 
υλικών προς κάλυψη σχολικών αναγκών. 

• Συνεργάζεται με τη Δημοτική Επιτροπή Παιδείας, 
την ενημερώνει για θέματα της αρμοδιότητάς της και 
ασκεί την διοικητική υποστήριξη για τη λειτουργία 

της ' , 

Από το Τμήμα Δια Βίου Μάθησης αφαιρείται και με- 
ταφέρεται στη Διεύθυνση Πρόνοιας - Τμήμα Υγιεινής η 
εξής αρμοδιότητα: 

• Εισηγείται τη διακοπή μαθημάτων, λόγω έκτακτων 
συνθηκών ή επιδημικής νόσου, εντός των διοικητικών 
ορίων του οικείου δήμου. 

Στο Τμήμα πολιτικής Ισότητας, Ερευνών και Κοινωνι¬ 
κής Μέριμνας μεταφέρεται από το Τμήμα ΚΑΠΗ η εξής 
αρμοδιότητα: 

• Βασικό και σημαντικό ρόλο στην άσκηση Κοινω¬ 
νικής Πολιτικής από τον Δήμο έχουν και οι γυναικείοι 
πυρήνες κοινωνικής παρέμβασης που εθελοντικά στη¬ 
ρίζουν και βοηθούν την όλη προσπάθεια και προγράμ- 
ματά του. 

Το Τμήμα λειτουργίας ΚΑΠΗ διαμορφώνεται ως εξής: 
Το τμήμα ΚΑΠΗ με το εξειδικευμένο προσωπικό με¬ 
ριμνά: 

• Για την πρόληψη βιολογικών, ψυχολογικών και κοινω¬ 
νικών προβλημάτων των ηλικιωμένων ώστε να παραμεί¬ 
νουν αυτόνομα, ισότιμα και ενεργά μέλη του κοινωνικού 
συνόλου. 

• Για τη διαφώτιση και τη συνεργασία του ευρύτερου 
κοινού και των ειδικών φορέων σχετικά με τα προβλή¬ 
ματα και τις ανάγκες των ηλικιωμένων. 

• Πραγματοποιεί εκδρομές πενθήμερες, τριήμερες, 
διήμερες και μονοήμερες για τα μέλη των ΚΑΠΗ. 

• Εφαρμόζει πρόγραμμα Λουτρών - Κατασκηνώσεων 
κατά τη διάρκεια του καλοκαιριού. 

• Οργανώνει εκδηλώσεις - συνεστιάσεις - ημερίδες 
- ομιλίες ιατρικού περιεχομένου - πρόγραμμα προλη¬ 
πτικής ιατρικής για τα μέλη των ΚΑΠΗ. 

• Συνεργάζεται με τα Νοσοκομεία της πόλης και γί¬ 
νονται εξετάσεις από Ιατρούς. 

• Σε συνεργασία με την Ιατρική Σχολή του Πανεπι¬ 
στημίου Θεσσαλίας διεξάγονται έρευνες που αφορούν 
ασθένειες ατόμων Τρίτης Ηλικίας. 

• Λειτουργεί οργανωμένη Τράπεζα Αίματος η οποία 
εξυπηρετεί ανάγκες σε αίμα των ατόμων που δεν μπο¬ 
ρούν να ανταποκριθούν στην ανάγκη αυτή. 

• Οργανώνει Δανειστική Βιβλιοθήκη για τα μέλη των 
ΚΑΠΗ. 

• Φροντίζει για την λειτουργία κυλικείων τα οποία 
προσφέρουν ροφήματα, αναψυκτικά κλπ. 

• Στα προστατευόμενα από το ΚΑΠΗ άτομα παρέ¬ 
χονται: 

5. Κοινωνική εργασία στους ίδιους και στο άμεσο πε¬ 
ριβάλλον τους. 

6. Φυσικοθεραπεία 

7. Εργοθεραπεία 

8. Βοήθεια στο σπίτι για άτομα που ζουν μόνα τους ή 
γι’ αυτά που έχουν ιδιαίτερες ανάγκες εξυπηρέτησης 
μέσα και έξω από το σπίτι. 

• Φροντίζει για την συνταγογράφηση - Ιατρική πα- 

ρακολούθηση και εξέταση στα μέλη των ΚΑΠΗ από 
Ιατρούς. 

Με την απόφαση αυτή δεν προκαλείται δαπάνη σε 
βάρος του προϋπολογισμού του Δήμου, έτους 2013. 

Κατά τα λοιπά ισχύει η υπ’ αριθμ. 14450/86553/16-08-2011 
απόφασή μας, η οποία δημοσιεύθηκε στο με αριθμό 1927/31- 
08-2011 ΦΕΚ (τ.Β') όπως τροποποιήθηκε με την υπ’ αριθμ. 
34/626/25-01-2012 απόφασή μας, που δημοσιεύθηκε στο υπ’ 
αριθμ. 903/23-03-2012 ΦΕΚ (τ.Β'). 


Η απόφαση αυτή να δημοσιευθεί στην εφημερίδα της 
Κυβερνήσεως. 

Λάρισα, 14 Μαίου 2013 

Με εντολή Γενικού Γραμματέα 
Αποκεντρωμένης Διοίκησης 
Ο Προϊστάμενος 

ΚΩΝΣΤΑΝΤΙΝΟΣ ΣΑΒΒΑΣ- ΓΚΑΝΤΑΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.βί.9Γ - β-ιπαϊΙ: ννβόηΐ33ΐβΓ.βΙ@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02013330306130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































